ખુદ હાર્દિક પટેલે ગઈકાલે મીડિયા સાથેની વાતચીતમાં અનામતની લડાઇમાં પોતાને એકલો પાડી દેવાના છેલ્લી કક્ષાના પ્રયાસો થતા હોવાનું કહીને પોતાના કેટલાક સાથીઓ પર આડકતરું નિશાન સાધ્યું હતું. પાટીદારોને અનામત આપવા મુદ્દે કોંગ્રેસનું વલણ પૂરેપૂરું સકારાત્મક હોઇ હાર્દિક પટેલ આજે સવારે દશ વાગ્યે અમદાવાદમાં પત્રકાર પરિષદ યોજીને કોંગ્રેસને ‘પાસ’નું સમર્થન જાહેર કરવાનો હતો.